Șeful Poliției Române a recunoscut că s-a întâlnit cu liderii clanului Duduianu.
Liviu Vasilescu, şeful Poliţiei Române, a recunoscut că s-a întâlnit cu cei din Clanul Duduianu şi a cerut amânarea înmormântării unui lider. Vasilescu spune că discuţia a fost legală şi a avut drept scop siguranţa bucureştenilor. La înmormântarea unui lider al clanului erau aşteptate 3.000 de persoane. Declaraţiile vin la o zi după ce Iohannis a promis că va cere ca Poliţia să explice public.
Șeful Poliției Române, Liviu Vasilescu confirmă că s-a întâlnit cu membri ai clanului Duduianu, noaptea."Am făcut un demers absolut legal, ca să rezolvăm lucrurile", spune Vasilescu. Însă, nu am fi aflat nici acum ceva oficial dacă informația nu ar fi apărut în presă iar de aici reacția președintelui Iohannis de a cere Poliției explicații. Care dacă nu erau cerute public, nu am fi aflat nimic.Liviu Vasilescu, şeful Poliţiei Române: Pentru mine, sănătatea şi liniştea Capitalei au cântărit mai mult decât faptul că acţiunea mea ulterior ar fi putut fi interpretată greşit. Am făcut un demers absolut legal, l-am făcut cu bună credinţă că aşa vom reuşi să rezolvăm lucrurile. Primele arme pe care le folosim înainte de a-i aduce pe toţi în faţa procurorului sunt prevenirea, dialogul, convingerea şi forţa graduală, nu direct pistolul.